stanford-oval/wikipedia huggingface dataset:
רצח ג'ורג' פלויד
לאחר המקרה > אזכרות, מחאות ומהומות

בעקבות הזעם הקהילתי במיניאפוליס, תחנת האוטובוס במקום מותו של פלויד בשדרת שיקגו הפכה לאנדרטה מאולתרת לזכרו ב־26 במאי, עם שלטים רבים כמחוות לו והתייחסות לתנועת "חיי שחורים חשובים". במהלך היום יותר אנשים התייצבו להפגין נגד מותו של פלויד. ההמון, המוערך במספר מאות אנשים, צעד אחר כך למחוז השלישי של משטרת מיניאפוליס. המשתתפים השתמשו בכרזות ובסיסמאות כמו "צדק לג'ורג'", "אני לא יכול לנשום" ו"חיי שחורים חשובים".
המחאה משכה מאות והחלה באיפוק, אך הסלימה והגיעה לשיאה כשהתחנה הושחתה על ידי מפגינים באמצעות ריסוס צבע ויידוי אבנים. בעקבות הצעדה משדרת שיקגו דרום עד למחוז השלישי, קבוצה קטנה של מפגינים התפצלה מהקהל הראשוני והשחיתה את בניין המחוז השלישי וניידות משטרה. החל מסביבות השעה 20:00, שוטרים השתמשו בכלים לפיזור הפגנות כלפי ההמון, כמו תרסיס פלפל וכדורי גומי. מהמשטרה נטען כי השימוש בכוח הגיע בתגובה למהומות, אך ברשתות החברתיות טענו מפגינים כי המשטרה תקפה את המחאות כשעוד היו בלתי-אלימות, ושהאלימות נגרמה כתוצאה מפעולות המשטרה.
ההפגנות נמשכו ב־27 במאי, כולל בשדרת שיקגו דרום. המפגינים מחו גם מחוץ למתחם שהושחת בערב הקודם. החל משעה 18:00 השוטרים החלו לפרוס אמצעי גירוי כימי וירו לעבר מפגינים רבים עם כדורי גומי באזור המתחם. בסרטונים רבים ברשתות החברתיות נראו מספר מפגינים ששברו חלונות וזרקו חפצים לעבר המשטרה. יותר מ-30 עסקים במידטאון מיניאפוליס נפגעו ביום חמישי בבוקר. בעל חנות סמוכה ירה באדם שלדעתו פרץ לו לעסק ופצע אותו באופן אנוש. מעשי ביזה התרחשו בחנויות סמוכות. ביזה התרחשה במידוויי, בבית מרקחת בסנט פול, חנות צמיגים ובחנות Walgreens.
עם רדת החשכה במיניאפוליס ב-28 במאי, הוצתו שריפות במבנים סביב המחוז השלישי משני צדדים ואזעקות אש נשמעו בתוך הבניין. המשטרה השתמשה בגז מדמיע נגד מפגינים שכן הגדר הזמנית סביב הבניין נקרעה. מאוחר יותר המפגינים הציתו את הבניין בזמן שהשוטרים פונו מהמבנה. המפגינים המשיכו להדליק את הבניין.
לאחר המקרה > מקומות אחרים בארצות הברית

הפגנות התקיימו גם בלוס אנג'לס, בקולומבוס, דנוור, ניו יורק, ממפיס, ועוד. אדם נהרג ועשרות שוטרים ומפגינים נפצעו בהפגנות, שחלקן היו אלימות. ניידות הוצתו, חנויות נבזזו. עוצר לילי הוטל ב-25 ערים ברחבי ארצות הברית. ב-31 במאי, היו עימותים ב-22 מדינות. ההסלמה גרמה להפעלת המשמר הלאומי של ארצות הברית ונשיא ארצות הברית דונלד טראמפ איים לשלוח כוחות צבא. במקביל, היו הפגנות הזדהות בעולם.
ב-9 ביוני התקיימה ההלוויה של פלויד.
תגובות > משפחה וחברים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: תרגמת.
בן דודו של פלויד ושני אחיו התראיינו ל-CNN. בן דודו, טרה בראון, מתח ביקורת על המשטרה ואמר: "הם היו אמורים להיות שם כדי לשרת ולהגן. לא ראיתי אף אחד מהם מרים אצבע כדי לעשות דבר כדי לעזור בזמן שהוא מתחנן לחייו." אחד מאחיו קבע: "הם היו יכולים לתפוס אותו, הם היו יכולים לטפל בו. במקום זאת הם הכניסו את הברך לצווארו ופשוט ישבו עליו ואז המשיכו. הם התייחסו אליו בצורה גרועה יותר מאשר שהם מתייחסים לבעלי חיים." אחיו של פלויד, פילונס, קרא להרגעת הרוחות: "לכולם יש הרבה כאבים ברגע זה, זו הסיבה שזה קורה. נמאס לי לראות אנשים שחורים מתים." חברו הוותיק של פלויד, שחקן הכדורסל לשעבר סטיבן ג'קסון, הביע את כעסו ועצבותו בעקבות המוות.
חברתו של פלויד, קורטני רוס, ביקשה מהקהילה השחורה להגיב באופן שמכבד את מותו. היא אמרה: "אי אפשר להילחם באש באמצעות אש. הכול פשוט נשרף, וראיתי את זה כל היום – אנשים שונאים, הם שונאים, הם שונאים, הם כועסים והוא לא היה רוצה את זה."
אשתו של דרק שובין הגישה בקשה מיידית לגירושין מבעלה והביעה את תנחומיה למשפחת פלויד.
תגובות > משטרת מיניאפוליס

מפקד משטרת מיניאפוליס הגיע למקום הרצח ב-1 ביוני, ואמר: ”כל ארבעת השוטרים שנכחו באירוע נושאים מבחינתי באחריות למוות”. לאחר שהבין שהוא מדבר ישירות לבני המשפחה דרך כלי התקשורת שראיין אותו, הוא הסיר את כובעו במחוות כבוד ואמר: ”אני רוצה לומר לבני המשפחה שאני מביע צער עמוק על האובדן שלהם. אילו יכולתי לעשות דבר מה כלשהו כדי להשיב אליהם את ג'ורג', הייתי עושה זאת. אני מצטער מאוד. אני מצטער מאוד”. כל השוטרים שנכחו באירוע הוצאו מיד מכלל שירות פעיל (בשלב זה, לחופשה בתשלום), אף טרם הבירור בעניינם.
עמותות שוטרים מרחבי הארץ הביעו מורת רוח מהטיפול בפלויד. איגוד מפקדי המשטרה במינסוטה שיבח את הטיפול המהיר של מפקד משטרת מיניאפוליס ארדונדו בשוטרים המעורבים. ראשי האיגוד הבינלאומי של ראשי המשטרה (IACP) ואיגוד ראשי הערים הגדולות (MCCA) גינו את מה שנראה בסרטון. ה-MCCA, בראשות מפקד משטרת יוסטון, ארט אקוודו, אמר: ”מותו של מר פלויד מטריד מאוד וצריך להדאיג את כל האמריקנים. פעולותיו של השוטר אינן מתיישבות עם הכשרתו והפרוטוקולים של המקצוע שלנו. MCCA משבח את מפקד משטרת מיניאפוליס, מדריה ארדונדו, על פעולתו המהירה וההחלטית לסיים את העסקתם של השוטרים המעורבים.”
התאחדות השוטרים המקומית הביעת תמיכה בשוטרים המעורבים ואמרה: ”התאחדות השוטרים במשטרה של מיניאפוליס תספק תמיכה מלאה לשוטרים המעורבים.” הם גם דחקו בציבור להישאר רגועים ואמרו: "עכשיו זה לא הזמן למהר לפסוק ולגנות מיד את השוטרים שלנו."
המשפט

ב-4 ביולי 2020 שוחרר טואו תאו בערבות.
משפחת פלויד הגישה ביולי 2020 תביעה פדרלית נגד עיריית מיניאפוליס, שובין ושלושה קציני משטרה נוספים שהואשמו בסיוע להירצחו. לפי הסדר עם העירייה, המשפחה תפוצה ב-27 מיליון דולר.
משפטו של שובין החל במיניאפוליס ב-8 במרץ 2021 בבית המשפט המחוזי במחוז הנפין. הצהרות הפתיחה נישאו ב-29 במרץ 2021.
ב-20 באפריל 2021 הורשע שובין בכל שלושת האישומים נגדו: רצח מדרגה שנייה שלא בכוונה תחילה תוך ביצוע עברה, רצח מדרגה שלישית תוך ביצוע פעולה מסוכנת באופן מהותי, והריגה מדרגה שנייה, וב-25 ביוני הוא נידון ל-22.5 שנות מאסר, מתוכן יישא לפחות שני שלישים (כ-15 שנים) לפני שיוכל לבקש שחרור על תנאי.
לאחר ההרשעה, התובע הכללי של ארצות הברית מריק גרלנד החל לבצע בדיקה נרחבת ומקיפה של נוהלי השיטור בעיר מיניאפוליס.
נגד יתר השוטרים הוגש אישום על סיוע לרצח. ליין וקואנג הודו באשמה,הורשעו ונידונו לעונשים של שלוש עד שלוש וחצי שנות מאסר.
משפטו של השוטר השלישי,תאו, החל במהלך 2023. במאי 2023 הורשע ובאוגוסט 2023 נידון לעונש המקסימלי של 4 שנים ו-9 חודשים, תוך הפחתה של שנה על התקופה שבה היה במאסר במהלך תקופת המשפט.
ראו גם

אלימות משטרתית
המהומות הגזעיות בטלסה
המהומות בדטרויט ב-1967
חיי שחורים חשובים
פרשת הירי בבריאונה טיילור
ביאורים

↑  נקרא באנגלית Unintentional
ארי היל

| --- | --- |
 מוקד פעילות:  ישראל
 תקופת הפעילות:  מ-2016
 עיסוק:  זמר, מוזיקאי
 זרם:  מוזיקה חסידית
 סוג קול:  טנור
 שפה מועדפת:  עברית, יידיש, אנגלית
 כלי נגינה:  גיטרה
 שיתופי פעולה בולטים:  אברהם פריד, חיים ישראל,  שמחה פרידמן, דודי קאליש יואלי קליין
 
אהרן (ארי) היל (נולד בשנת 1995) הוא זמר-חסידי ישראלי.
ביוגרפיה

נולד בירושלים. אביו יונתן היל (בנו של השחקן היהודי-אמריקאי סטיבן היל) הוא יליד ארצות הברית משתייך לחסידות סקווירה ועוסק בין השאר במוזיקה. אחיו דוד נפטר בגיל 14 מלוקמיה. אחיו יענקי היל עוסק אף הוא במוזיקה.
חיים אישים

בשנת 2017 נישא היל לאחותו של הזמר פיני איינהורן. כיום היל גרוש,[דרוש מקור] מתגורר בירושלים ומקורב לחסידות ברסלב.
דיסקוגרפיה > סינגלים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: חסר הרבה משיריו.
גרש את העצבות- לחן -נפתלי קמפה,עיבוד -אלי קליין ואיצי ברי הפקת קליפ-שרולי ברוכנר.פורסם ב-18 ביוני 2022
איכא בשוקא – לחן - ר' שמואל גריינימן, עיבוד והפקה מוזיקלית - אלי קליין ואיצי ברי. פורסם במאי 2023.
הוי ירושלים – מילים - צ. גריינמן, לחן - ר' שמואל גריינימן, עיבוד והפקה מוזיקלית - אברומי שטרנפלד. פורסם ביולי 2023.
פרנק מלול

| --- | --- |

מנכ"ל ערוץ החדשות הבינלאומי i24NEWS
 לידה:  2 ביולי 1973 (בן 51) פריבור, שווייץ
 תאריך עלייה:  2012
 מדינה:  צרפת צרפת
 השכלה:  אוניברסיטת פריז XI: פארי-סוד 
 עיסוק:  מנכ"ל ערוץ החדשות הבינלאומי i24NEWS
 קישורים חיצוניים
 www.i24news.tv
 
פרנק מלול (נולד ב-2 ביולי 1973) הוא צרפתי-ישראלי, יליד פריבור בשווייץ, המשמש מנכ"ל ערוץ החדשות i24NEWS. בעברו שימש יועץ התקשורת והמדיה של ראש ממשלת צרפת לשעבר, דומיניק דה וילפן, וכן כראש המערך לענייני אסטרטגיה, מחקר ופיתוח עסקי בינלאומי ב-France Médias Monde. הוא הוביל את הצוות שבנה את המתווה להקמת הערוץ הצרפתי הציבורי, France24. בשנת 2012, איש העסקים הצרפתי פטריק דרהי מינה את מלול להקים ולהוביל ערוץ חדשות בינלאומי עצמאי, שבסיסו בישראל. מלול משמש מנכ"ל i24NEWS משלבי הקמתו ועד היום.
השכלה

מלול למד משפט בינלאומי והוא מחזיק בתואר ביחסים בינלאומיים מאוניברסיטת ז׳נבה, אותו סיים בשנת 1999. בהמשך למד תואר שני ביחסים בינלאומיים ב-Écoles des hautes études internationales et politiques בשנת 2000, וכן תואר שני בניהול משא ומתן מ-Paris Sud University.
קריירה

עם סיום לימודיו, בשנת 2001, הצטרף מלול למשרד החוץ ואירופה של צרפת, כמנהל בצוות האמון על העניינים האסטרטגיים, ביטחון ופירוק נשק. הוא עבד כדיפלומט במדור ל'ניהול משברים ומדיניות הביטחון וההגנה באירופה'. לאחר מכן מונה למנהל התקשורת והעיתונות במשרד לענייני אירופה, תחת השרה נואל לנואר (2002–2003). בהמשך, בין השנים 2003–2004, עבד כסגן הדובר במשרד החוץ ואירופה של צרפת והיה אחראי על נושאים אסטרטגיים, ביטחון, פירוק נשק, טרור, המזרח התיכון, צפון אפריקה והאו"ם במהלך המשבר בעיראק. בשנת 2004 מונה ליועץ לענייני תקשורת במשרד לענייני פנים, ביטחון פנים וחירות מקומית בממשלתו של דומיניק דה וילפן, תוך התמקדות מיוחדת בנושאים בינלאומיים ובמלחמה נגד טרור. בין השנים 2005–2007 שימש כיועצו של ראש הממשלה ומונה כאחראי על התקשורת ומדיה. החל ממרץ 2009 ועד יוני 2009 השתתף בשיחות המשא ומתן בין אפגניסטן ופקיסטן כיועץ במשרד החוץ ואירופה לשליח המיוחד לנושא, פייר ללוש. בסיום משימה זו, הוא מונה לראש הצוות למזכיר המדיני לנושאים אירופיים, על מנת ליישם את המתווה שבנתה הוועדה. ביוני 2010 מונה על ידי גזאבייה ברטראן, מזכ"ל הרפובליקנים, להקים מערך שייעודו חיזוק השפעתה של צרפת בסצנה הבינלאומית. בדו"ח מיוחד שהגיש ב-12 באוקטובר 2010 הציע מלול מספר מתווים לשיפור מעמדה הדיפלומטי של צרפת.
החל מ-2007 שימש מנהל הפיתוח האסטרטגי ופיתוח האסטרטגיה הבינלאומית ב-France24, ובהמשך קודם לתפקיד זהה בחברת האם של הקבוצה המחזיקה בערוץ.
באוקטובר 2012 פורסם כי מלול ינהל את ערוץ החדשות הבינלאומי i24NEWS. בעקבות המינוי, עלה מלול עם משפחתו לישראל. מלול משמש מנכ"ל i24NEWS משלבי ההקמה ועד היום.
בשנת 2021 נבחר מלול לשמש כדירקטור ב-SpaceIL, לקראת השקת פרויקט "בראשית 2". החללית, שתיבנה על ידי התעשייה האווירית וממומנת מתרומות אנשי העסקים פטריק דרהי ומוריס קאהן, מתוכננת לשיגור לירח ב-2024.
הערות שוליים

↑  לי-אור אברבך, ‏בכיר בפראנס 24 ינהל את ערוץ החדשות הבינלאומי הישראלי, באתר גלובס, 29 באוקטובר 2012
↑   נתי טוקר, אל ג'זירה הישראלית עולה לשידור; האם התחנה תצליח לשנות את התדמית של ישראל?, באתר TheMarker‏, 17 ביולי 2013
↑  אודי עציון, חולי ירח: מוריס קהאן ופטריק דרהי יממנו את החללית בראשית-2, באתר כלכליסט, 11 ביולי 2021
↑  יניב פוהורילס, ‏האיש שרוצה להוביל מהפך מול התקשורת העוינת את ישראל, באתר גלובס, 13 באוגוסט 2014
↑  ארז לין, "אם מרגישים ששלום הוא חלום, זה בגלל התקשורת העולמית", באתר ישראל היום
↑  לי-אור אברבך, ‏"מבחינתי זו משימה להשמיע קול מהמזה"ת שהוא לא אל-ג'זירה", באתר גלובס, 3 ביולי 2013
↑  נועה פרייס‏, ערוץ i24news מגיע לארצות הברית: ישדר חדשות מניו יורק, באתר וואלה, 29 בינואר 2017
↑  יונתן כיתאין, ‏ערוץ i24news מועמד לאמי בקטגוריית חדשות ואקטואליה, באתר גלובס, 8 באוגוסט 2017
↑  צביקה קליין, "מבחינת העולם אנחנו האלטרנטיבה לאל-ג'זירה", באתר www.makorrishon.co.il
↑  חוק i24News של ח"כ נחמן שי אושר בקריאה שנייה ושלישית, באתר גלובס, 29 במאי 2017
↑   נתי טוקר, לראשונה בישראל: ערוץ i24news החל לשדר ב-HOT, באתר TheMarker‏, 29 באוגוסט 2018
↑  רן בוקר, i24NEWS יחל את שידוריו בישראל, באתר ynet, 29 באוגוסט 2018
↑  דוד ורטהיים‏, i24NEWS החל לשדר בישראל; "הערוץ הרביעי יהיה בעברית", באתר וואלה, 29 באוגוסט 2018
↑  אסף משניות, תקלה בשידור, באתר ערוץ 7, י"ט באלול תשע"ח, 30 באוגוסט 2018
↑   יהושע בריינר ונתי טוקר, תחקיר "הארץ": כך שינה ערוץ i24 את פניו כדי לקבל רישיון לשדר בעברית, באתר הארץ, 28 בנובמבר 2019
↑  וואלה! כסף‏, i24NEWS בשיתוף פעולה עם גורמי תקשורת באיחוד האמירויות, באתר וואלה, 21 ביוני 2021
↑  ארנולד נטייב, פירות השלום: i24NEWS משדר מהיום גם באיחוד האמירויות, באתר אייס, 4 בינואר 2021
↑  ישראל היום, מזרח תיכון חדש: ערוץ i24NEWS באיחוד האמירויות, באתר ישראל היום, 21 ביוני 2021
↑  כפיר אדר, i24NEWS פורץ למדינה חדשה: איפה תוכלו לצפות בערוץ?, באתר אייס, 20 באוקטובר 2021
אולפני i24NEWS בנמל יפו
אלחנן פלהיימר

| --- | --- |

 לידה:  1 באוגוסט 1996 (בן 28) ט"ז באב התשנ"ו פתח תקווה
 מדינה:  ישראל ישראל
 מקום מגורים:  פתח תקווה
 ידוע בשל:  יו"ר התאחדות הסטודנטים והסטודנטיות בישראל
 השכלה:  בוגר במשפטים LLB מטעם הקריה האקדמית אונו
אלחנן פלהיימר (נולד ב-1 באוגוסט 1996) הוא צעיר ישראלי שכיהן כיו"ר התאחדות הסטודנטים והסטודנטיות בישראל בין השנים 2021-2024. בעבר כיהן כיו"ר אגודת הסטודנטים של הקריה האקדמית אונו.
ביוגרפיה > תחילת דרכו

פלהיימר הוא בנם של יעקב ורונית פלהיימר ואח לשתי אחיות ושלושה אחים. אביו יעקב הוא שותף במשרד עורכי דין וכיהן כחבר במועצת העיר פתח תקווה, ואמו רונית עובדת בעמותה לנזקקים בשם "טל חיים".
הדריך במשך שנתיים בתנועת הנוער בני עקיבא בשבט "יובל" של ילדים עם צרכים מיוחדים.
למד במכינה קדם-צבאית "אלישע" בנווה צוף. שירת בשירות לאומי עם נוער בסיכון בעמותת "בת עמי" בנתיבות ובשכונת עמישב בפתח תקווה.
ב-2017 הורשע בבית משפט השלום בפתח תקווה בקשירת קשר לביצוע פשע ובפציעה בנסיבות מחמירות, במעשה שכלל אלימות פיזית נגד אדם, ונגזרו עליו מאסר על תנאי ועבודות שירות במסגרת עסקת טיעון. ב-2018 ערער על הרשעתו לבית המשפט המחוזי מרכז ולבית המשפט העליון, אך נדחה בשני המקרים. ב-11 בנובמבר 2022 הודיע נשיא המדינה יצחק הרצוג כי הוא מקצר את תקופת ההתיישנות בתיק בו היה מעורב פלהיימר.
פלהיימר בעל תואר ראשון במשפטים מהקריה האקדמית אונו, והחל משנת 2021 הוא לומד בה לתואר שני במנהל עסקים.
ביוגרפיה > פעילות ציבורית

בשנים 2017–2019 היה מנכ"ל אגודת הסטודנטים בקריה האקדמית אונו.
לקראת הבחירות לראשות עיריית פתח תקווה בשנת 2018 הקים את סיעת הצעירים "תכלס".
בשנים 2019–2021 שימש יו"ר אגודת הסטודנטים בקריה האקדמית אונו.
בנובמבר 2021 נבחר לתפקיד יו"ר התאחדות הסטודנטים והסטודנטיות בישראל.
פלהיימר כיהן כיו"ר דירקטוריון בחברת "אלחון", החברה הכלכלית של התאחדות הסטודנטים הארצית; חבר במועצה להשכלה גבוהה; חבר במועצת נט"ל; וחבר בוועד המנהל של עמותת תוצרת הארץ
כיו"ר התאחדות הסטודנטים והסטודנטיות הארצית, פעל במהלך מגפת הקורונה בישראל לאפשר לסטודנטים להיבחן בבחינות מקוונות, ומנגד, גם להחזר כספי בגין העברת הלימודים למתכונת המקוונת.
פלהיימר היה ממוביליו של המאבק של אוניברסיטת אריאל בשומרון לחברות בוועד ראשי האוניברסיטאות.
בשנת 2022, כיו"ר התאחדות הסטודנטים והסטודנטיות בישראל הוביל את מכירתם של 16% ממניות חברת "איסתא ליינס" שהיו בבעלות ההתאחדות, תמורת 200 מיליון ש"ח, מחיר שהיה נמוך בכ-24% ממחיר השוק וגרר ביקורת בנושא. בעקבות המכירה פרש פלהיימר באוגוסט 2022 מתפקידו כדירקטור בחברת איסתא ליינס. בהתאחדות הסטודנטים מינו בודק חיצוני לעסקה, שמצא שהעסקה בוצעה ב"מחיר חריג ונמוך מהמקובל" אך עם זאת שהתנהלותו של פלהיימר הייתה בהתאם לתקנון ולא הושפעה ממניעים זרים. המבקר הרחיב כי "מניתוח תהליך המכירה עולה כי הוא בוצע בצורה לקויה, באופן שגרם לכך, כפי הנראה, ששולמה עמלה גבוהה יותר ממה שניתן היה לשלם (הוא נוקב בסכום של 2 מיליון שקל חיסכון בעמלה שניתן היה לחסוך), וחשוב יותר שהתמורה שקיבלה ההתאחדות בגין מניותיה נמוכה בצורה מהותית מהמקובל בשוק".
באוגוסט 2024, הקים ביחד עם אביב עזרא תנועת צעירים בשם "דור הניצחון".
חיים אישיים

פלהיימר משתייך לזרם הדתי-לאומי. מתגורר בראש העין.
הערות שוליים

↑  מתן דויטש, מהפך באקדמיה: אלחנן פלהיימר מפתח תקוה נבחר ליו"ר התאחדות הסטודנטים הארצית, באתר mynet‏ פתח תקוה, 18 בנובמבר 2021
1 2  היסטוריה: לראשונה נבחר יו"ר להתאחדות הסטודנטים הארצית מהקריה האקדמית אונו - אונו News, באתר אונו News, ‏3 באוקטובר 2021
↑   הדף של משרד פלהיימר בורץ, ברשת החברתית פייסבוק
↑  אודות - טל חיים - מתמיכה לצמיחה יחד איתך, באתר טל חיים - מתמיכה לצמיחה יחד איתך, ‏2 בundefined 2021
1 2  פרופ' יובל אלבשן, ‏לנו קשה לסלוח, להם קשה להשתקם: דילמת האסיר ביום שאחרי הכלא, באתר גלובס, 26 בנובמבר 2021
↑  שירה קדרי-עובדיה, יו"ר התאחדות הסטודנטים הנבחר אלחנן פלהיימר הורשע בעבר בתקיפה, באתר הארץ, 18 בנובמבר 2021
↑  רע"פ 1746/18 אלחנן יהודה פלהיימר נ' מדינת ישראל, ניתן ב־26 באפריל 2018
↑  אייל לוי, יו"ר התאחדות הסטודנטים: "אנחנו לא בכיס הפוליטי של אף מפלגה, אבל אם נצטרך לדפוק על השולחן לא נחשוב פעמיים", באתר ישראל היום, ‏11 בינואר 2023
↑  דף פייסבוק של סיעת "תכלס"
↑  אלחנן פלהיימר באתר המועצה להשכלה גבוהה
↑  מינויי המועצה להשכלה גבוהה, החלטה מספר 1343 של הממשלה מיום 01.04.2022 , באתר משרד ראש הממשלה
↑  חברי המועצה הציבורית של נט"ל 2019–2021 – נט"ל, באתר נט"ל, ‏3 במרץ 2017
↑    עטרה גרמן, ‏מסע ייחודי לכפרי הסטודנטים של החלוצים החדשים, בעיתון מקור ראשון, 24 בפברואר 2022
↑  "מכוונים כלפינו אקדח": הסטודנטים חוששים מהתפשטות התחלואה באוניברסיטאות, בתוכנית ציפורי לילה מוזיקליות, בגלי צה"ל
↑  ליאור אוחנה, מחאת הסטודנטים בימי הקורונה: 40 אלף שקל על זום?, באתר ynet, 24 באוקטובר 2020
↑  הסטודנטים בקריית אונו נגד ההנהלה: "המרצים המנותקים בישראל", באתר "סרוגים", 12 ביולי 2020
↑  ועדת החינוך מברכת על צירופה של אוניברסיטת אריאל לוועד ראשי האוניברסיטאות, באתר m.knesset.gov.il
↑  בשורה לסטודנטים ולסטודנטיות: זה מהלך הענק ב-200 מיליון שקל, באתר אייס, 23 ביוני 2022;
 חגי עמית, איסתא הכניסה מיליונים להתאחדות הסטודנטים. אז למה הם מכרו אותה, ועוד בהנחה של 40 מיליון שקל?, באתר TheMarker‏, 12 באוגוסט 2022
↑  דוח מיידי על נושא משרה בכירה שחדל לכהן בתפקידו, באתר "מאיה", 24 באוגוסט 2022;
 יורם גביזון, בעקבות מכירת המניות: יו"ר התאחדות הסטודנטים התפטר מאיסתא, באתר TheMarker‏, 24 באוגוסט 2022
↑  עמיר קורץ, בלעדידו"ח הבודק החיצוני על מכירת מניות הסטודנטים באיסתא: "מחיר חריג ונמוך מהמקובל", באתר כלכליסט, 25 בנובמבר 2022
↑  אופק צח, תנועת "דור הניצחון" הושקה: "לא נסכים לאבד את המדינה", באתר חדשות 13, 20 באוגוסט 2024
↑  אין לבלבל עם תנועת המילואימניקים – דור הניצחון
↑  אלחנן פלהיימר טוען: "המבוגרים שמים לנו רגליים", באתר mynetpetahtikva, ‏2018-10-10
Paparazzi

"Paparazzi" (בעברית: "פפראצי") הוא הסינגל החמישי והאחרון של זמרת הפופ האמריקאית ליידי גאגא מתוך אלבום האולפן הראשון שלה, The Fame (2008). השיר יצא לאור ב-6 ביולי 2009 דרך אינטרסקופ רקורדס. גאגא כתבה והפיקה את השיר עם רוב פוסארי שמתאר את המאבקים של גאגא בחיפוש אחר תהילה, כמו גם איזון בין הצלחה ואהבה. מבחינה מוזיקלית, הוא מושפע מסינת'-פופ ודאנס-פופ ומילותיו מתארים מעקב אחרי מישהו לתפוס תשומת לב ותהילה.
הסינגל יצא ב-6 ביולי 2009 בבריטניה וכעבור ארבעה ימים באוסטרליה. בתחילה תוכנן כי "LoveGame" יצא כסינגל השלישי בבריטניה, אך כאשר מילות השיר והקליפ שלה נחשבו שנויות במחלוקת, הוחלט כי "Paparazzi" יצא במקומו. "Paparazzi" זכה לשבחים ביקורתיים על אופיו ה-"כיפי וידידותי למועדונים". ביציאתו, זכה השיר לשבחים רבים ונחל הצלחה מסחרית. הוא נכנס לעשרת המובילים בארצות הברית, אוסטרליה, קנדה, אירלנד, ובריטניה, ובפסגות מצעדי צ'כיה גרמניה ומצעדי הפופ והמועדונים של בילבורד.
את הקליפ הנלווה שלו ביים יונס אוקרלונד והוא מציג את גאגא ככוכבת נערצת, שנמצאה על ידי צלמי פפראצי כמעט נהרגת על ידי החבר שלה (אותו מגלם אלכסנדר סקושגורד). הוא מראה את הישרדותה, הקאמבק שלה, נקמתה בחבר שלה וחוויותיה בדרך לתהילה. הקליפ זכה בשני פרסי הווידאו קליפים של MTV בשנת 2009 על בימוי האמנות הטוב ביותר והאפקטים המיוחדים הטובים ביותר. גאגא ביצעה את השיר בטקס הפרסים ובמהלך הופעתה הציגה אמנות ביצועים המסמלת את ההשפעה השלילית של התהילה שהובילה למותה על הבמה. הופעות קידום נוספות לשיר התקיימו בכול סיבובי ההופעות שלה, האחרון שבהם הוא סבב ההופעות הקבוע שלה בלאס וגאס בין 2018–2020, "Lady Gaga Enigma".
רקע וכתיבה

לפני שעלתה לתודעה, פגשה גאגא את מפיק המוזיקה רוב פוזארי במרץ 2006 והחלה לצאת איתו בחודש מאי. גאגא נסעה מדי יום לניו ג'רזי כדי לעבוד על שירים שכתבה ולכתוב חומרים חדשים עם פוזארי. תוך כדי עבודה משותפת, הוא השווה את הרמוניית הקול שלה לזו של הזמר פרדי מרקורי, הזמר המוביל של להקת קווין. הוא גם יצר את שם הבמה שלה, "ליידי גאגא", על שם השיר של הלהקה, "Radio Ga Ga". אף על פי שהקשר המוזיקלי בין פוסארי לגאגא נכשל בהתחלה, הצמד התחיל לכתוב שירים נוספים עבור גאגא. לקראת סוף שנת 2007, חברת הניהול של גאגא הציגה אותה בפני כותב השירים ומפיק רד וואן שלאחר מכן התחיל לכתוב ולהפיק שירים עם גאגא. בשנת 2008, גאגא עברה לעיר לוס אנג'לס כדי לעבוד בהרחבה עם חברת התקליטים שלה בשביל להשלים את אלבום הבכורה סופית, "The Fame", והקימה צוות יצירתי בשם "Haus of Gaga" שיכין את תלבושותיה בעתיד ואת האביזרים היצירתיים במסעי ההופעות והווידאו קליפים שלה.
"Paparazzi" היה אחד השירים שנכתבו על ידי גאגא ופוסארי שגם הפיקו אותו. בריאיון עם רולינג סטון בשנת 2009, נזכרה גאגא ביחסיה עם מתופף כבד בשם לוק, שהפך להשראה לרוב השירים על The Fame, כולל "Paparazzi". השיר הפך לסמל של גאגא שעוזר לה להימלט מהנרקיסיזם שלה והתשוקה לתהילה. היא התאהבה בלוק, כינתה אותו "אהבת חייה", מוכנה להיות המעריצה שלו, להפוך את המצלמה ולצלם אותו. "Paparazzi" היה הסינגל השלישי של האלבום באירלנד, איטליה ובריטניה, הרביעי בקנדה ובארצות הברית והחמישי באוסטרליה, צרפת וניו זילנד. אף על פי ש-"LoveGame" יצא ב-6 ביולי 2009, בבריטניה וכעבור ארבעה ימים באוסטרליה, "LoveGame" תוכנן לצאת במהדורה השלישית של הגרסה הראשונה של האלבום, אך בהתחשב בכך שמילותיו והקליפ שלו שנויים במחלוקת, הוחלט כי "Paparazzi" יצא במקומו.
בריאיון ל-דיילי טלגרף כשנשאלה על הפירושים השונים בשיר ענתה,
אני שמחה שיש סברות שונות בנוגע למשמעות השיר, הרי זה היה הרעיון. השיר מדבר על כמה דברים שונים - על המאמצים שלי, האם אני רוצה תהילה או אהבה. בנוסף, השיר מדבר גם על חיזור אחרי הפפראצי במטרה לגרום לצלמים להתאהב בי. הוא מדבר על תשומת לב הולכת וגואה בתקשורת. זה שיר אהבה למצלמה, אבל גם שיר אהבה על תהילה או אהבה - אתה יכול להכיל את שניהם, או רק אחד מהם".
ביקורת

השיר זכה לשבחים רבים מצד מבקרי המוזיקה, ונחשב לאחד השירים הטובים ביותר בדיסקוגרפיה של גאגא שנים לאחר צאתו. בשנת 2011 כינה אותו מגזין הרולינג סטון לשיר השני של גאגא בגודלו בכל הזמנים, והילל את נושא השיר והקצב. ג'יל מנז ממגזין הבילבורד, תוך כדי סקירתו של על סבב ההופעות, "The Fame Ball Tour", החמיא לשירה של גאגא באומרו, "הבלדה האובססיבית לתהילה 'פפראצי' הראה עד כמה הוא יכול להיות מיומן בטווח שלו". ייתכן שתמאס במהירות הפעולה של לשמוע את נושא האלבום חוזר על עצמו ללא הרף, אך המנגינה של 'פפראצי' תופסת מקום במוחך ומסרבת לזוז". סטיבן תומאס ארלוויין מאתר הביקורות, AllMusic קרא לשיר חכם ואמר שהוא "מתפקד בו זמנית כ-"שיט פופ מפואר וכפרודיה מרושעת עליו".
פרייה אלן ממגזין טיימס חשבה כי "אפילו שלישיית השירים המספקת את ליבת נושא הסלבריטאים של האלבום ("Paparazzi", "Beautiful, Dirty, Rich", ו-"The Fame") לא מתלבטים על דמיון התהילה הממכר. במקום להתבונן בפסיביות". דייוויד בולס מהאתר Digital Spy שיבח את החלטתה של גאגא להוציא שיר "אמצעי" אחרי שני הלהיטים ("Just Dance" ו-"Poker Face") באומרו כי השיר מגובה בקליפ מעצבן באופן מצחיק, נראה שגאגא עדיין מחזיקה אותנו בחיבוק שלה, אה וצועקת לעוד". אוון סוודי מהאתר PopMatters אמר כי גם "פפראצי" וגם הסינגל הקודם "Poker Face" דומים לסגנונות המוזיקליים של הסינגל הראשון "Just Dance", אך הוסיף כי "אף פעם לא מרגיש שגאגא חוזרת בכוונה על עצמה. במקום זאת, תקלות נובעות רק מכיסוי שטח שברור שהיא לא מוכנה אליו".
פרידום דה לאק מעיתון הוושינגטון פוסט אמר ש-"אף על פי שגאגא הופכת לרצינית במקצת תוך כדי שהיא שרה, "Paparazzi" במורת רוח, נראה שטוח וחסר פנים וגם חלש. אריקה האוורד מהאתר New Times Broward-Palm Beach כינה אותו השיר "המספר" ביותר מהאלבום. ג'ון קרמניקה מעיתון הניו יורק טיימס "אמר כי "פפראצי הוא מכתב אהבה מהמצלמה לנושא, אך מפסיק להודות שהחיבה עוברת לשני הכיוונים. כל תפיסה שליידי גאגא משרטטת פעלול משוכלל נעצרת בקור בגיליון הליריקה. התנפנפות סוטה בפשטות שאינה מסגירה שום ציניות". גוף החדשות פיצ'פורק דירג את "Paparazzi" במקום ה-83 ברשימת 100 השירים הטובים ביותר שלהם לשנת 2009. מגזין NME דירג אותו במקום ה-9 ברשימת השירים הטובים ביותר לשנת 2009.